**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 10**

**din 10 februarie 2022**

**privind aprobarea proiectului ,,Instrumente de management**

**al performanței și proceduri administrative simplificate pentru competențele**

**exclusive la nivelul Municipiului Câmpulung Moldovenesc”, precum și depunerea acestuia, în vederea obținerii unei finanțări europene nerambursabile prin**

**Programul Operațional Capacitatea Administrativă (POCA)**

 Consiliul Local al municipiului Câmpulung Moldovenesc, întrunit în ședința extraordinară din data de 10 februarie 2022;

 Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 4164 din 08.02.2022;

 -Raportul de specialitate al Direcției tehnice și urbanism din cadrul primăriei Municipiului Câmpulung Moldovenesc, înregistrat la nr. 4166 din 08.02.2022;

 -Raportul de specialitate al Direcției economice din cadrul primăriei municipiului Câmpulung Moldovenesc, înregistrat la nr. 4167 din 08.02.2022;

 -Raportul de specialitate al Compartimentului juridic din cadrul primăriei municipiului Câmpulung Moldovenesc, înregistrat la nr. 4169 din 08.02.2022;

 -Avizul Comisiei de specialitate a Consiliului Local;

 -Prevederile Ghidului Solicitantului – Programul Operațional Capacitatea Administrativă (POCA), finanțat din Fondul Social European (FSE), Cererea de proiecte POCA/972/2/1 (CP16/2021 pentru regiunile mai puțin dezvoltate) Fundamentarea deciziilor, planificare strategică și măsuri de simplificare pentru cetățeni la nivelul administrației publice locale din regiunile mai puțin dezvoltate;

 -Art. 44 alin. (1) din Legea finanţelor publice locale nr. 273/2006, cu modificările şi completările ulterioare;

 În temeiul art. 129 alin. (2) lit. d) și alin. (7) lit. s), art. 139 alin. (3) lit. a) şi art. 196 alin. (1) lit. a) din Ordonanța de Urgență a Guvernului României nr. 57/2019 privind Codul Administrativ, cu modificările şi completările ulterioare,

**H O T Ă R Ă Ș T E:**

 **Art.1**.Se aprobă proiectul ,,Instrumente de management al performanței și proceduri administrative simplificate pentru competențele exclusive la nivelul Municipiului Câmpulung Moldovenesc” conform anexei care face parte integrantă din prezenta hotărâre, precum și depunerea acestuia, în vederea obținerii unei finanțări europene nerambursabile prin Programul Operațional Capacitatea Administrativă (POCA), Cererea de proiecte proiecte POCA/972/2/1 (CP16/2021 pentru regiunile mai puțin dezvoltate).

 **Art.2.**Se aprobă valoarea totală a proiectului ”Instrumente de management al performanței și proceduri administrative simplificate pentru competențele exclusive la nivelul Municipiului Câmpulung Moldovenesc”, în cuantum de 3.343.867,89 lei inclusiv TVA.

 **Art.3.**Se aprobă contribuția proprie a Municipiului Câmpulung Moldovenesc, cu suma de 66.877,36 lei TVA inclus, reprezentând cofinanțarea cheltuielilor eligibile la proiectul ,,Instrumente de management al performanței și proceduri administrative simplificate pentru competențele exclusive la nivelul Municipiului Câmpulung Moldovenesc”.

 **Art.4**.Se aprobă sustenabilitatea post-implementare a proiectului prevăzut la articolul 1 de către Municipiul Câmpulung Moldovenesc.

 **Art.5**.Se împuternicește primarul municipiului, Negură Mihăiță, să semneze toate actele necesare şi contractul de finanţare în numele Municipiului Câmpulung Moldovenesc.

 **Art.6.**Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Moroșan Nicolai** |  | **Contrasemnează:****SECRETAR GENERAL****AL MUNICIPIULUI****Erhan Rodica** |